As God in beheer is, waarom gebeur sulke dinge? (Deel 4 – Die natuur) | Om te probeer verstaan
← As God in beheer is, waarom gebeur sulke dinge? (Deel 3 – God se wil)
Is die Bybel misogenies? →
As God in beheer is, waarom gebeur sulke dinge? (Deel 4 – Die natuur)
Posted on Februarie 12, 2011 by Retha | Lewer kommentaar
Eerste deel hier
(Hierdie kom nie uit dieselfde boek as meeste dele nie.)
As God dan nie beheer vat vir alles wat mense doen nie, wat van natuurrampe? Moet God die blaam vat vir elke dood in ‘n droogte of aardbewing of oorstroming?
Hier beskryf die wetenskaplike Rich Deem waarom natuurrampe nodig is op aarde. Dis nie wreedheid van God as hierdie dinge gebeur nie, maar deel van wat die natuur nodig het.
Wanneer ‘n natuurramp gebeur, moet jy ook onderskei tussen wat wel op die natuur geblameer kan word, en watter deel die resultaat van mense se keuses is. Nie so lank terug nie was daar byvoorbeeld ‘n aardbewing in Haiti. Haiti is een van 2 state wat op dieselfde eiland lê. Die ander een is die Dominikaanse republiek. Waarom het jy gehoor van ‘n rampspoedige aardbewing in Haiti, en nie in die Dominikaanse republiek nie? Want Dominikane bou hulle geboue met beter boustandaarde, sodat dit nie op mense geval en soveel dood gemaak het nie. Hulle infrastruktuur is beter, sodat hulle na die tyd nog die mense laat doodgaan het van gebrek aan lewensmiddele nie.
Hoekom het droogte in Zimbabwe so ‘n paar jaar terug soveel mense laat verhonger? Die droogte het immers nie op Zim se grenslyne gestop nie, maar buurlande ook getref, en hulle het nie honger gely nie? Want dis nie die droogte se skuld nie. Zimbabwiërs het gekies om boere weg te jaag. Boere is die vervaardigers van voedsel. Jaag die kos-makers weg, en die resultaat is … te min kos.
In talle oorstromings bou mense huise waar die weerkundiges weet daar elke 20, of hoeveel ookal, jaar ‘n oorstroming is. Moet God dan blameer word as die huis oorstroom word? As jy wonder of ‘n natuurramp God se wil was, maak eers seker watter deel van gebeure is mense se fout.
Kommentaar hierop sal geopen word in die volgende aflewering.
This entry was posted in (Soort van) filosofeer, Apologetiek, Bybel, Geloof, Idees vir Sondagskool Kleuterkerk Bybelklubs and tagged aardbewing, God se wil, natuurramp, theodicity, vloed. Bookmark the permalink.